Griekwastad-moordtoneel glo “ongewoon”Deon, Christelle en Marthella Steenkamp. Die toneel in Griekwastad waar drie mense vermoor is, was glo ‘ongewoon’, het die Noord-Kaapse hooggeregshof Woensdag gehoor. “Huisbraak, diefstal en plaasaanvaltonele word gewoonlik in chaos gelaat,” het kol. Dick de Waal, speurder, aan regter Frans Kgomo gesê. “Daar was geen tekens van forseerde toegang nie. Gewoonlik is die slagoffers vasgebind en daar behoort tekens van ŉ struweling te wees, met die meubels wat omgegooi is.” De Waal getuig tans in die hofsaak van ŉ 16-jarige seun wat van die drie moorde verdink word. Deon Steenkamp (44), sy vrou Christel (43), en dogter Marthella (14) is op 6 April 2012 op die plaas Naauwhoek doodgeskiet. Volgens De Waal is die inwoners se besittings, soos klere en persoonlike items, gewoonlik uit kaste en laaie gegooi. In hierdie geval het slegs een of twee laaie oopgestaan. De Waal het getuig dat, buiten bewerings oor ŉ bedrag kontant en ŉ mes van een van die slagoffers, is geen luukse goedere gesteel nie. Ses selfone, gewoonlik ŉ gewilde item wat tydens huisroof en plaasaanvalle gesteel word, is in die huis agtergelaat. Staatsaanklaer Hannes Cloete het De Waal sorgvuldig deur die bewyse geneem en aangedui dat die vuurwapenkluis oopgestaan het, met vuurwapens en ammunisie steeds binne-in. Elektriese ware soos rekenaars, skootrekenaars, en radio’s is ook nie gesteel nie. Die landlyn is nie beskadig nie, die televisie was steeds aangeskakel, en die DVD-speler en DStv-dekodeerder het onaangeraak bly staan. Die gesin het glo die aand van die moorde na die reeks Vetkoekpaleis op die televisie gekyk. Drie beursies is in die huis aangetref, met sowat R4 000 in een van die beursies, het De Waal getuig. Die speurder het verder getuig dat inbrekers gewoonlik op soek is na vuurwapens. In hierdie geval was die vuurwapens onaangeraak steeds in die kluis. Die moordwapens is buite die huis aangetref. “Dit was geweldig vreemd om die twee vuurwapens so naby aan die huis op te spoor,” het De Waal gesê. Hy getuig ŉ .357-rewolwer en ŉ .22-geweer, wat buite die huis opgespoor is, is gebruik om die Steenkamps te vermoor. Die wapens is positief aan die leë patroondoppies, wat op die toneel aangetref is, verbind. De Waal het aan regter Kgomo gesê hy het die moontlikheid ondersoek of dit een of ander wraakaanval teen die Steenkamps kan wees. “Ons kon nie enige bewyse opspoor van ŉ wraakaanval nie. Hulle was dierbare mense van die gemeenskap en mense het hul lof besing,” het hy gesê. Die hof het ook gehoor dat ŉ buskruittoets wat op die seun se hande gedoen is, negatief was, maar toetse op twee hemde was positief. Die saak duur voort. Lees ook: Griekwastad-moord: Jeugdige het glo sielkundige gesien Griekwastad-inwoners herleef trauma Griekwastad: Kameras het glo nie gewerk nie Boer vertel van Griekwastad-moord Griekwastad-moorde: Hof besoek moordtoneel Griekwastad: Vingerafdruk ‘n raaisel Griekwastad: Bewysstukke reg hanteer Foto’s van Griekwastad-slagoffers in hof gewys Griekwastad-moorde: Seun pleit onskuldig Griekwastad-moorde: Verhoor begin vandag Griekwastad-moorde: Verdagte ook van verkragting verdink Griekwastad-moorde: Uitspraak oor appèlaansoek Griekwastad-moorde: Seun hoor oor borg Griekwastad-moorde: Seun hoor amper oor borg Griekwastad-moorde: Seun dalk weer agter tralies Griekwastad-moorde: Staat appelleer vandag Griekwastad-moorde: Verhoordatum bekend Griekwastad-moorde: Seun se voog en skool skik buite hof Skool moet Griekwastad-moordverdagte terugvat maan voog Griekwastad-moorde: Staat appelleer teen borguitspraak Griekwastad-moorde: G’n skool vir verdagte Griekwastad-moorde: Verdagte kry borg Griekwastad-moorde: Meisie nie seksueel aangerand Griekwastad-moorde: Koelbloedig en vooraf beplan Forensiese toetse lei glo tot inhegtenisname Griekwastad-moorde: Familielid vas Griekwastad-moorde: Polisie ondersoek selfmoordpakt Ouers wil Don glo nie by skool hê Griekwastad-moorde: Seun is bewus van gerugte Tiener glo verdink van Griekwastad-moorde Foto’s: Drie van Steenkamp-gesin roerend gegroet Griekwastad-moorde: Seun kry glo regshulp Griekwastad-moorde: Polisie wag op uitslae van forensiese toetse Sussie sterf in sy arms Drie van gesin op plaas doodgeskiet